Preguntas máis frecuentes (FAQ)
Anterior |  | Próximo

## Preguntas máis frecuentes (FAQ)

A intención desta sección é recoller as preguntas máis frecuentes que se relacionan co manexo de Terminal, ou incluso cos emuladores de terminal en xeral. Se coñece algunha pregunta que falta nesta páxina, por favor envíe unha solicitude.

### Terminal quéixase de que `Non foi posible iniciar terminal server: Non foi posible conectarse ao daemon de mensaxes de D-BUS`, que podo facer?

Terminal intenta reducir o número de instancias en execución establecendo un servizo en D-BUS que manexa todas as xanelas de terminal. A mensaxe de enriba dille que Terminal non puido conectar co daemon de mensaxes de sesión de D-BUS e rexistrar un servizo. Isto só é unha advertencia, aínda pode usar a terminal pero sen a funcionalidade do servizo en D-BUS.

Para iniciar o daemon de mensaxes de sesión D-BUS cando inicia a sesión X, modifique o ficheiro xinitrc e cambie a liña `xfce4-session` por `dbus-launch xfce4-session`, ou use `dbus-launch startxfce4` para iniciar Xfce. Se non usa Xfce, consulte a documentación do seu ambiente de escritorio para saber como activar o daemon de sesións D-BUS.

### As teclas Inicio e Fin non funcionan en Terminal, que pasou?

Este problema é un erro en vte, o elemento gráfico de terminal que se usa para Terminal. Hai un parche dispoñible para resolver o problema con vte aquí (este parche creouse ca versión 0.11.11 de vte, e podería non funcionar con outras versións). Grazas a Auke Kok por este parche.

Anterior |  | Próximo
Temas avanzados | Inicio | Soporte